Paradiset her på jord

1. Paradiset her på jord
kommer, når man bliver mor
- og en kærlig far,
alle børn i verden har.

2. Dyrebarnet finder fred
ved sin moders kærlighed
- og en kærlig far,
hver en lille unge har.

3. Kærligheden kender Gud,
sendte den til verden ud
- som en kærlig far,
da Guds engle budskab bar.

4. Kristus kom til jorden ned
bragte håb om liv og fred,
- og en kærlig far
passer på hvert barn, han har.

5. Ved din dåb kan du forstå,
at Guds ord vi bygger på,
- som en kærlig far
giver Gud alt, hvad du har.

6. Du får liv og kærlighed,
og Gud ser med glæde ned,
- som en kærlig far
på de mange børn han har.

                        RWK

Eksempel ud fra 1. strofe:
Forsangeren synger: ”Paradiset her på jord”. Koret gentager ”her på jord”.
Forsangeren synger: ”kommer, når man bliver mor”. Koret gentager ”bliver mor”.
Forsangeren synger: ”og en kærlig far”. Koret gentager hele linjen.
Forsangeren synger: ”alle børn i verden har”. Koret gentager hele linjen.